钦定古今图书集成/明伦汇编/氏族典/第275卷 > 王信
## 钦定古今图书集成/明伦汇编/氏族典/第275卷 > 王信

按《明外史王信传﹕》：“信字君实，南郑人。生半岁，父忠征
北战殁，信袭宽河卫千户。成化初，积功至都指挥佥
事，守备荆襄。刘千斤反，围其城，拒四十馀日，贼灭，论
功进都指挥同知，擢署都督佥事，镇守临清。十三年，
移镇湖广。二十一年，擢为都督同知。顷之，改总督漕
运，漕务修举，明年卒。信沈毅简重，好观书，被服儒雅”，
历大镇，不营私产。子继善、从善，皆举进士。